wannaphong/clean_thaiwikipedia huggingface dataset:
# หม่อมเจ้าประโลมจิตร ไชยันต์
หม่อมเจ้าประโลมจิตร ไชยันต์ (ราชสกุลเดิม จิตรพงศ์; 8 มีนาคม พ.ศ. 2449 – 31 ตุลาคม พ.ศ. 2513) เป็นพระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์

 พระประวัติ 
หม่อมเจ้าประโลมจิตร ไชยันต์เรื่องไปชวา ลายพระหัตถ์และบันทึกของสมเด็จพระบรมวงศ์เธอ เจ้าฟ้ากรมพระยานริศรานุวัดติวงศ์เมื่อคราวเสด็จชวา พิมพ์ในงานพระราชทานเพลิงศพ หม่อมเจ้าหญิง ประโลมจิตร ไชยันต์ ณ วัดเทพศิรินทราวาส 8 กุมภาพันธ์ 2514. กรุงเทพมหานคร: โรงพิมพ์พระจันทร์. (ราชสกุลเดิม จิตรพงศ์) เป็นพระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์ เมื่อวันพฤหัสบดีที่ 8 มีนาคม พ.ศ. 2448 (แบบสากล คือ พ.ศ. 2449) ที่วังท่าพระ ถนนหน้าพระลาน เป็นพระธิดาองค์ที่สองจึงได้รับประทานพระนามลำลองว่า "ท่านหญิงอี่" มีโสทรภราดาและโสทรภคินี 4 องค์ คือ

หม่อมเจ้าดวงจิตร จิตรพงศ์ (ท่านหญิงอาม)
หม่อมเจ้ายาใจ จิตรพงศ์ (ท่านชายไส)
หม่อมเจ้าเพลารถ จิตรพงศ์ (ท่านชายงั่ว)
หม่อมเจ้ากรณิกา จิตรพงศ์ (ท่านหญิงไอ)

เมื่อครั้งยังเยาว์ หม่อมเจ้าประโลมจิตร ได้รับการศึกษาในโรงเรียนสตรีวิทยา ต่อมาได้เสกสมรสกับ อำมาตย์เอก หม่อมเจ้าตระนักนิธิผล ไชยันต์ เนติบัณฑิตอังกฤษ พนักงานอัยการประจำกรมอัยการ พระโอรสในพระเจ้าบรมวงศ์เธอ กรมหมื่นมหิศรราชหฤทัย มีโอรสและธิดาด้วยกัน 7 คน คือ

 หม่อมราชวงศ์เอก ไชยันต์ (ถึงแก่กรรมแต่ยังเยาว์)
 หม่อมราชวงศ์หญิงทวี พิชัยศรทัต (เกิด 8 สิงหาคม พ.ศ. 2464)
 หม่อมราชวงศ์สำพันธ์ ไชยันต์ (เกิด 28 ธันวาคม พ.ศ. 2465)
 หม่อมราชวงศ์หญิงวิสาขา ไชยันต์ (เกิด 6 พฤษภาคม พ.ศ. 2468)
 หม่อมราชวงศ์เฉลิม ไชยันต์
 หม่อมราชวงศ์สาฎก ไชยันต์ สมรสกับมนูญศิริ ไชยันต์ ณ อยุธยา (สกุลเดิม ลักษณสุต) มีบุตร-ธิดา คือ
 หม่อมหลวงหญิงศิริพัตรา ไชยันต์
 หม่อมหลวงอนุวาต ไชยันต์
 หม่อมราชวงศ์หญิงยิ่งวัน ไชยันต์

สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สมเด็จตา เป็นผู้ประทานนามให้พระนัดดาทั้ง 7 คนนี้ ซึ่งล้วนแล้วแต่มีความหมายทั้งสิ้น เช่น หม่อมราชวงศ์วิสาขา เนื่องจากเกิดในวันวิสาขบูชาปี พ.ศ. 2468 หรือหม่อมราชวงศ์สาฎก เนื่องจากเกิดในวันที่พระบรมวงศานุวงศ์ในรัชกาลที่ 4 ทรงบำเพ็ญพระกุศลถวายผ้าวัสสาสิกสาฎก (ผ้าอาบน้ำฝน) ณ วัดราชประดิษฐสถิตมหาสีมารามราชวรวิหาร

หลังจากเสกสมรสได้ประมาณ 10 ปี หม่อมเจ้าตระนักนิธิผล สิ้นชีพิตักษัย เมื่อวันที่ 12 มิถุนายน พ.ศ. 2473 สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้ทรงพระกรุณารับกลับมาอยู่ในพระอุปการะโดยทรงปลูกบ้านประทานให้อยู่ในบริเวณวังคลองเตย และทรงเลี้ยงดูพระนัดดาเล็ก ๆ ทั้ง 6 คน และประทานทุนการศึกษาให้แก่ทุกคนมากที่สุดเท่าที่จะเล่าเรียนได้

หม่อมเจ้าประโลมจิตร ไชยันต์ สิ้นชีพิตักษัย เมื่อวันที่ 31 ตุลาคม พ.ศ. 2513 สิริชันษา 64 ปี พระราชทานเพลิงศพ ณ วัดเทพศิรินทราวาสราชวรวิหาร เมื่อวันที่ 8 กุมภาพันธ์ พ.ศ. 2514

 เครื่องราชอิสริยาภรณ์ 
ราชกิจจานุเบกษา, เรื่องพระราชทานเครื่องราชอิสริยาภรณ์ เล่ม 70 ตอนที่ 29, วันที่ 12 พฤษภาคม พ.ศ. 2496 หน้า 2055
# บเนเมนาเช
บเนเมนาเช (, "บุตรของมนัสเสห์") คือกลุ่มชาติพันธุ์ของรัฐมณีปุระและมิโซรัม ซึ่งเป็นดินแดนแถบรัฐเจ็ดสาวน้อยของประเทศอินเดีย เมื่อปลายคริสต์ศตวรรษ 20 ชนเผ่าชีน ทาโด และมิโซ อ้างว่าพวกตนสืบสันดานจากชาวยิวเผ่ามนัสเสห์ หนึ่งในสิบเผ่าของอิสราเอลที่สาบสูญและหันไปเข้ารีตศาสนายูดาห์Weil, Shalva. "Double Conversion among the 'Children of Menasseh'" in Georg Pfeffer and Deepak K. Behera (eds) Contemporary Society Tribal Studies, New Delhi: Concept, pp. 84–102. 1996 Weil, Shalva. "Lost Israelites from North-East India: Re-Traditionalisation and Conversion among the Shinlung from the Indo-Burmese Borderlands", The Anthropologist, 2004. 6(3): 219–233. หลังจากนั้นอีไลยาฮู อาวีชาอิล (Eliyahu Avichail) รับบีจากกลุ่มชาเวอิสราเอล (, "ชาวอิสราเอลคืนถิ่น") เรียกชนกลุ่มนี้ว่า "บเนเมนาเช" เพื่ออิงการสืบเชื้อสายจากเผ่ามนัสเสห์ ขณะที่กลุ่มชาติพันธุ์ที่มีเชื้อสายเดียวกันกับชนกลุ่มนี้ในพื้นที่ต่าง ๆ อื่นทั่วรัฐเจ็ดสาวน้อยกว่า 3.7 ล้านคน มิได้เรียกร้องว่าสืบสันดานมาจากเผ่ามนัสเสห์

ก่อนคณะแบปทิสต์ชาวเวลส์และมิชชันนารีสายธรรมอักษรนิยม (Evangelicalism) เข้าไปเผยแผ่ศาสนาในคริสต์ศตวรรษที่ 19 เผ่าชีน ทาโด และมิโซ เป็นพวกวิญญาณนิยม และมีการล่าหัวมนุษย์เพื่อบูชาตามความเชื่อดั้งเดิม เดิมชาวบเนเมนาเชส่วนใหญ่เคยเปลี่ยนไปนับถือศาสนาคริสต์ ทว่า ค.ศ. 1951 หนึ่งในหัวหน้าเผ่าของพวกเขา อ้างว่าฝันเห็นถิ่นฐานของบรรพชนคือแผ่นดินอิสราเอลhttps://www.npr.org/templates/story/story.php?storyId=127241410 ปลายคริสต์ศตวรรษที่ 20 เป็นต้นมา ประชากรบางส่วนเริ่มเชื่อแนวคิดที่ว่าพวกตนสืบสันดานจากชาวยิว แต่ก็ยังเชื่อว่าพระเยซูเป็นเมสสิยาห์ ต่อมาใน ค.ศ. 1970 มีประชากรบางส่วนเริ่มศึกษาและเข้ารีตศาสนายูดาห์ เพราะเชื่อว่าเป็นการกลับไปนับถือศาสนาดั้งเดิมของบรรพชน

จากการตรวจสอบดีเอ็นเอชายบเนเมนาเชร้อยคนใน ค.ศ. 2003–2004 พบว่าทั้งหมดไม่มีเชื้อสายตะวันออกกลางเลย ส่วนการศึกษาที่กัลกัตตาเมื่อ ค.ศ. 2005 พบว่าประชากรกลุ่มตัวอย่างที่เป็นเพศหญิงจำนวนเล็กน้อยมีเชื้อสายตะวันออกกลาง และคาดว่าอาจเป็นผลพวงจากการแต่งงานของบรรพบุรุษที่เป็นชาวยิวอพยพที่ผ่านมานานกว่าพันปี
# การแพร่สัญญาณ
การแพร่สัญญาณ หรือ การออกอากาศ  คือการกระจายสัญญาณภาพและเสียงไปสู่ผู้ชมตามพื้นที่ต่าง ๆ ผ่านสื่อสารมวลชน แต่โดยทั่วไปจะใช้รังสีแม่เหล็กไฟฟ้า (คลื่นวิทยุ) ในรูปแบบหนึ่งต่อหลายคน การแพร่สัญญาณเริ่มต้นด้วยการแพร่สัญญาณเอเอ็ม สำหรับการกระจายเสียงวิทยุ ซึ่งได้รับความนิยมในการใช้งานในช่วงปี ค.ศ. 1920 ด้วยการที่เครื่องส่งสัญญาณจากหลอดสุญญากาศแพร่สัญญาณไปยังเครื่องรับสัญญาณ ก่อนหน้านี้การสื่อสารทางอิเล็กทรอนิกส์ทุกรูปแบบ (ตั้งแต่วิทยุ, โทรศัพท์ และโทรเลข) เป็นแบบหนึ่งต่อหนึ่ง ด้วยข้อความที่มีไว้สำหรับผู้รับคนเดียว คำว่า "การแพร่สัญญาณ" วิวัฒนาการมาจากวิธีการเกษตร ในการหว่านเมล็ดในไร่โดยการคัดเลือกพวกมันในวงกว้าง ต่อมาถูกนำมาใช้เพื่ออธิบายการแพร่กระจายข้อมูลอย่างกว้างขวางโดยสื่อสิ่งพิมพ์The Hand-book of Wyoming and Guide to the Black Hills and Big Horn Regions, 1877, p. 74: "in the case of the estimates sent broadcast by the Department of Agriculture, in its latest annual report, the extent has been sadly underestimated". หรือโดยโทรเลข"Medical Advertising", Saint Louis Medical and Surgical Journal, December 1886, p. 334: "operations formerly described in the city press alone, are now sent broadcast through the country by multiple telegraph". ตัวอย่างการนำไปใช้กับการส่งสัญญาณวิทยุ "หนึ่งต่อหลายคน" ของแต่ละสถานีให้กับผู้ฟังหลายคนปรากฏขึ้นเร็วมากตั้งแต่ปี ค.ศ. 1898 เป็นต้นมา"Wireless Telegraphy", The Electrician (London), October 14, 1898, p. 815: "there are rare cases where, as Dr. Lodge once expressed it, it might be advantageous to 'shout' the message, spreading it broadcast to receivers in all directions".

การแพร่สัญญาณผ่านอากาศมักเกี่ยวข้องกับวิทยุและโทรทัศน์ แม้ในช่วงไม่กี่ปีที่ผ่านมา ทั้งวิทยุและโทรทัศน์เริ่มส่งสัญญาณผ่านสายเคเบิล (โทรทัศน์ผ่านสายเคเบิล) ฝ่ายที่ได้รับอาจรวมถึงประชาชนทั่วไปหรือกลุ่มย่อยที่ค่อนข้างเล็ก ประเด็นคือทุกคนที่มีเทคโนโลยีและอุปกรณ์รับสัญญาณที่เหมาะสม (เช่น เครื่องรับวิทยุหรือโทรทัศน์) สามารถรับสัญญาณได้ สาขาการออกอากาศ รวมถึงบริการที่รัฐบาลจัดการ เช่น วิทยุสาธารณะ วิทยุชุมชน โทรทัศน์สาธารณะ วิทยุเชิงพาณิชย์ของเอกชน และโทรทัศน์เชิงพาณิชย์ ประมวลกฎหมายของรัฐบาลกลางสหรัฐ หัวข้อที่ 47 ตอนที่ 97 นิยาม "การแพร่สัญญาณ" ว่าเป็น "การส่งสัญญาณให้ประชาชนทั่วไปได้รับไม่ว่าจะโดยตรงหรือโดยอ้อม"Electronic Code of Federal Regulation. (28 กันยายน 2017). สืบค้นเมื่อ 2 ตุลาคม 2017. การส่งสัญญาณโทรคมนาคมแบบส่วนตัวหรือแบบสองทางไม่มีคุณสมบัติตามนิยามนี้ ตัวอย่างเช่น ผู้ให้บริการวิทยุสมัครเล่น และวิทยุคลื่นความถี่ ไม่ได้รับการอนุญาตให้ออกอากาศ ตามนิยาม "การส่งสัญญาณ" และ "การแพร่สัญญาณ" นั้นไม่เหมือนกัน

การส่งรายการวิทยุและโทรทัศน์จากสถานีวิทยุหรือโทรทัศน์ไปยังเครื่องรับที่บ้านโดยคลื่นวิทยุ เรียกว่า "ผ่านอากาศ" (ชื่อย่อ: OTA) หรือการแพร่สัญญาณภาคพื้นดิน และในประเทศส่วนใหญ่ต้องมีใบอนุญาตประกอบกิจการการแพร่สัญญาณ การส่งสัญญาณโดยใช้ลวดหรือสายเคเบิล เช่น โทรทัศน์ผ่านสายเคเบิล (ซึ่งส่งสัญญาณจากสถานีผ่านอากาศด้วยความยินยอม) ยังได้รับการพิจารณาออกอากาศ แต่ไม่จำเป็นต้องมีใบอนุญาต (แม้ว่าในบางประเทศจะต้องมีใบอนุญาต) ในยุค 2000 การส่งสัญญาณของรายการโทรทัศน์และวิทยุผ่านเทคโนโลยีดิจิทัลแบบส่งต่อเนื่อง ก็ได้รับการกล่าวถึงมากขึ้นว่าเป็นการแพร่สัญญาณเช่นกัน
# เบนจามิน อึมกาปา
เบนจามิน วิลเลียม อึมกาปา  เป็นนักการเมืองแทนซาเนียซึ่งดำรงตำแหน่งประธานาธิบดีคนที่สามของแทนซาเนีย เขาดำรงตำแหน่งเป็นเวลาหนึ่งทศวรรษตั้งแต่ปี ค.ศ. 1995 ถึง ค.ศ. 2005
 อ้างอิง
# โดราเอมอน (วิดีโอเกม พ.ศ. 2529)
โดราเอมอน (อักษรโรมัน: Doraemon) เป็นซอฟต์แวร์วิดีโอเกม ค.ศ. 1986 ที่พัฒนาและเผยแพร่โดยฮัดสันซอฟต์สำหรับแฟมิลีคอมพิวเตอร์โดยเฉพาะในประเทศญี่ปุ่น เกมนี้อิงจากซีรีส์มังงะสัญชาติญี่ปุ่นที่มีชื่อเดียวกันของฟูจิโกะ เอฟ. ฟูจิโอะ (นามปากกาของฮิโรชิ ฟูจิโมโตะ) ซึ่งต่อมาได้กลายเป็นซีรีส์อนิเมะและแฟรนไชส์เอเชีย เกมนี้เป็นเกมแฟมิคอมที่ขายดีที่สุดอันดับสิบที่วางจำหน่ายใน ค.ศ. 1986 ด้วยยอดขายประมาณ 1,150,000 ชุดในช่วงชีวิตของเกมดังกล่าว เกมนี้เป็นเกมที่สามที่สร้างขึ้นสำหรับลิขสิทธิ์โดราเอมอนหลังจากเวอร์ชันที่สร้างขึ้นสำหรับอาร์คาเดีย 2001 และเอพเพิคคาสเซตวิชัน ถึงแม้ว่าเกมนี้เล่นได้อย่างสมบูรณ์โดยผู้เล่นที่ไม่มีความรู้ภาษาญี่ปุ่นนัก แต่โปรแกรมแปลภาษารอมนีโอคิดและสกายโยชิก็ได้เปิดตัวแพตช์แปลภาษาอังกฤษสำหรับเกม ทว่าทั้งคู่ต่างกันอย่างสิ้นเชิง

 รูปแบบการเล่น 
ในเกมนี้ โดราเอมอนต้องเดินทางผ่านบทต่าง ๆ สามบทเพื่อปกป้องโนบิตะและเพื่อน ๆ ของเขาที่ถูกลักพาตัวไปทั้งหมด แต่ละโลกเป็นเกมที่แตกต่างกันในรูปแบบของเกมและระบบการเล่น รวมถึงได้รับการออกแบบโดยนักออกแบบนำที่แตกต่างกัน บทแรกเป็นเกมแอ็กชันที่เกิดขึ้นในแบบนักสำรวจที่เลื่อนฉากไม่หยุดหย่อนในสี่ทิศทาง ส่วนบทที่สองเป็นเกมยิงที่เลื่อนฉากผ่านถ้ำปีศาจแบบอัตโนมัติทั้งในแนวนอนและแนวตั้ง และบทที่สามเป็นเกมผจญภัยทางน้ำที่แต่ละหน้าจอเลื่อนไปที่หน้าถัดไป แต่ละโลกจะต้องสำเร็จโดยการเอาชนะบอสให้ได้ในตอนท้าย จากนั้นผู้เล่นจะเข้าสู่บทต่อไป จนกระทั่งบอสทั้งสามถูกปราบให้หมดสิ้น พาวเวอร์อัปที่ได้รับในแต่ละบทเพื่อเพิ่มกำลังและเกจพลังชีวิตของโดราเอมอน หนึ่งพาวเวอร์อัปตั้งแต่บทถัดไปสามารถพบได้ในสองบทแรกเพื่อให้คุณได้เปรียบเมื่อคุณมาถึงที่นั่นในที่สุด
# พระธรรมราชานุวัตร
พระธรรมราชานุวัตร เป็นสมณศักดิ์สำหรับพระราชาคณะชั้นธรรม มีพัดยศสมณศักดิ์เฉพาะแถบสีเขียว

 ประวัติ 
ในสมัยรัตนโกสินทร์ พระธรรมราชา เป็นสมณศักดิ์พระราชาคณะผู้ใหญ่เจ้าคณะกรุงเก่า อยู่วัดศาลาปูน จนกระทั่ง พ.ศ. 2394 พระบาทสมเด็จพระจอมเกล้าเจ้าอยู่หัวโปรดให้แปลงราชทินนามเป็น "พระธรรมราชานุวัตร" พระราชทานแก่พระธรรมราชานุวัตร (พุก) เป็นรูปแรกเรื่องตั้งพระราชาคณะผู้ใหญ่ในกรุงรัตนโกสินทร์ เล่ม ๑, หน้า 20

 ฐานานุกรม 
พระธรรมราชานุวัตร มีฐานานุศักดิ์ตั้งฐานานุกรมได้ 6 รูป คือ
 (เดิม) พระครูปลัดมหาเถรานุวัตร หรือ (ปัจจุบัน) พระครูปลัดธรรมานุวัตร
 พระครูวินัยธร
 พระครูธรรมธร
 พระครูสังฆรักษ์
 พระครูสมุห์
 พระครูใบฎีกา

 ผู้ได้รับสมณศักดิ์ 
ในสมัยกรุงรัตนโกสินทร์ ผู้ดำรงสมณศักดิ์พระราชาคณะชั้นธรรมที่พระธรรมราชา หรือ พระธรรมราชานุวัตร มีรายนามดังต่อไปนี้
 ลำดับที่  รายนาม  วัด  ดำรงสมณศักดิ์  สมณศักดิ์ล่าสุด 1  พระธรรมราชา (อู่)  วัดศาลาปูนวรวิหาร  พ.ศ. 2350-?  - 2  พระธรรมราชา (คุ้ม)  วัดศาลาปูนวรวิหาร  พ.ศ. 2359-2387  - 3  พระธรรมราชา (เรือง)  วัดศาลาปูนวรวิหาร  พ.ศ. 2389-?  - 4  พระธรรมราชานุวัตร (พุก)  วัดศาลาปูนวรวิหาร  พ.ศ. 2394-2422  สมเด็จพระพุฒาจารย์ 5  พระธรรมราชานุวัตร (ต่าย วารโณ)  วัดเสนาสนารามราชวรวิหาร  พ.ศ. 2428-2441  - 6  พระธรรมราชานุวัตร (แสง พุทฺธทตฺโต)  วัดนิเวศธรรมประวัติราชวรวิหาร  พ.ศ. 2442-2452  - 7  พระธรรมราชานุวัตร (อาจ จนฺทโชติ)  วัดศาลาปูนวรวิหาร  พ.ศ. 2453-2463  - 8  พระธรรมราชานุวัตร (ฟู อตฺตสิโว)  วัดพระสิงห์วรมหาวิหาร  พ.ศ. 2495-2514  พระอุบาลีคุณูปมาจารย์ 9  พระธรรมราชานุวัตร (พุฒ สุวฑฺฒโน)  วัดสุวรรณารามราชวรวิหาร  พ.ศ. 2515-2521  สมเด็จพระพุทธโฆษาจารย์ 10  พระธรรมราชานุวัตร (ทองคำ ธมฺมทฺธโช  วัดมหาธาตุยุวราชรังสฤษฎิ์ราชวรมหาวิหาร  พ.ศ. 2521-2525  - 11  พระธรรมราชานุวัตร (ไสว ฐิติธมฺโม)  วัดยานนาวา  พ.ศ. 2526-2530  12  พระธรรมราชานุวัตร (แก้ว กนฺโตภาโส)  วัดพระธาตุพนมวรมหาวิหาร  พ.ศ. 2530-2532  13  พระธรรมราชานุวัตร (กมล โกวิโท)  วัดพระเชตุพนวิมลมังคลารามราชวรมหาวิหาร  พ.ศ. 2533-2545  14  พระธรรมราชานุวัตร (สุทัศน์ สุทสฺสโน)  วัดพระแก้ว  พ.ศ. 2546-2562  15  พระธรรมราชานุวัตร (สุทัศน์ วรทสฺสี)  วัดโมลีโลกยารามราชวรวิหาร  พ.ศ. 2563-2567  สถาปนาเป็นพระราชาคณะเจ้าคณะรอง ที่พระพรหมวชิโรดม 8 พฤษภาคม 2567
# กระดุมทอง
กระดุมทอง  เป็นพืชในวงศ์ทานตะวัน ลักษณะเป็นไม้เลื้อยหรือไม้พุ่มขนาดเล็ก อายุสั้นประมาณ 2 ปี ใบเป็นใบเดี่ยวเรียงตรงข้าม รูปรีหรือรูปไข่ ขนาด 1–5 × 3–10 เซนติเมตร ปลายใบแหลม โคนใบสอบ ขอบใบเรียบหรือหยักซี่ฟัน แผ่นใบมีขนสากทั้งสองด้าน ดอกออกเป็นดอกเดี่ยวหรือเป็นคู่ตามซอกใบ กลีบดอกรูปรีสีเหลือง เส้นผ่านศูนย์กลางดอก 2–3 เซนติเมตร โคนช่อดอกมีใบประดับรูปรีเรียงซ้อนกัน 2 ชั้น ชั้นนอกมีโคนเชื่อมติดกัน ส่วนชั้นในหุ้มผลไว้ ผลเป็นแบบแห้งแตก รูปสามเหลี่ยมยอดแบน ภายในมีเมล็ดสีดำขนาดเล็ก

กระดุมทองมีถิ่นกำเนิดในทวีปอเมริกา นิยมปลูกเป็นไม้ดอกกระถาง ไม้ประดับบนแปลง หรือเป็นไม้คลุมดิน โดยปลูกบนดินร่วนปนทราย ต้องการน้ำปานกลาง แสงแดดเต็มวันหรือครึ่งวัน
# แอนตินิวตรอน
แอนตินิวตรอน เป็นปฏิยานุภาคของนิวตรอน มันแตกต่างจากนิวตรอนเฉพาะในบางคุณสมบัติที่มีขนาดเท่ากันแต่มีเครื่องหมายตรงข้ามกัน มันมีมวลเท่ากันกับนิวตรอนและไม่มีประจุไฟฟ้าสุทธิ แต่มีจำนวนแบริออนตรงข้าม (+1 สำหรับนิวตรอน, −1 สำหรับแอนตินิวตรอน) นี่เป็นเพราะแอนตินิวตรอนประกอบด้วยปฏิควาร์ก ในขณะที่นิวตรอนประกอบด้วยควาร์ก แอนตินิวตรอนประกอบด้วยหนึ่งปฏิควาร์กขึ้นและสองปฏิควาร์กลง

เนื่องจากแอนตินตรอนเป็นกลางทางไฟฟ้าจึงไม่สามารถสังเกตได้โดยตรง ผลิตภัณฑ์จากการประลัยกับสสารธรรมดาจะถูกสังเกตแทน ในทางทฤษฎีแอนตินิวตรอนอิสระควรสลายตัวเป็นแอนติโปรตอน โพซิตรอน และนิวตริโน ในกระบวนการที่คล้ายกับการสลายให้อนุภาคบีตาของนิวตรอนอิสระ มีข้อเสนอเชิงทฤษฎีเกี่ยวกับการแกว่งของนิวตรอน-แอนตินิวตรอน กระบวนการที่บ่งบอกถึงการละเมิดกฏการอนุรักษ์เลขแบริออน

แอนตินิวตรอนถูกค้นพบในการชนกันของโปรตอน-แอนติโปรตรอนที่ Bevatron โดย Bruce Cork ในปี 1956 หนึ่งปีหลังจากค้นพบแอนติโปรตอน
# อีเอฟแอลลีกทู เพลย์ออฟ 2020 นัดชิงชนะเลิศ
การแข่งขัน อีเอฟแอลลีกทู เพลย์ออฟ 2020 นัดชิงชนะเลิศ เป็นแมตช์ฟุตบอลที่จะตัดสินระหว่าง เอ็กซิเตอร์ซิตี และ นอร์แทมป์ตันทาวน์. แมตช์นี้จะลงเล่นกันที่ สนามกีฬาเวมบลีย์ ในวันที่ 29 มิถุนายน พ.ศ. 2563.

ภายใต้กฏกติกา ลีกทู เพลย์ออฟ, รอบชิงชนะเลิศเป็นการตัดสินโดยสองทีมที่รักษาหนึ่ง ค่าเฉลี่ยชัยชนะ ที่มีเหนือกว่า สองเลก รอบรองชนะเลิศที่จะตัดสินกันเองระหว่างทีมที่จบระหว่างอันดับที่สี่และอันดับที่เจ็ดในตารางคะแนนลีก.

แมตช์นี้จะลงเล่นในรูปแบบ ปิดหลังประตู เพื่อปฏิบัติตามข้อจำกัดในช่วง การระบาดทั่วของโคโรนาไวรัส. มันเป็นความคิดที่ว่าจะเป็นเกมทางการเกมแรกหลังปิดประตูสนามที่เวมบลีย์และเป็นการลงสนามครั้งแรกของนอร์แทมป์ตันทาวน์ที่สนามกีฬาแห่งนี้นับตั้งแต่ ฟุตบอลลีกทู เพลย์ออฟ 2013 นัดชิงชนะเลิศ.

เส้นทางสู่นัดชิงชนะเลิศ

หมายเหตุ: ในผลการแข่งขันทั้งหมดด้านล่างนี้, สกอร์ของคู่ชิงชนะเลิศจะเป็นฝ่านขึ้นก่อนเป็นทีมแรก (H: เหย้า; A: เยือน).
เอ็กซิเตอร์ซิตีรอบนอร์แทมป์ตันทาวน์ ตารางคะแนนหลังจบฤดูกาลทีมPPG4เชลต์นัมทาวน์36171365227 +25641.785เอ็กซิเตอร์ซิตี37181185343 +10651.766โคลเชสเตอร์ยูไนเต็ด37151395237 +15581.577นอร์แทมป์ตันทาวน์37177135440 +14581.57คู่แข่งขันรวมผลสองนัดนัดแรกนัดที่สองรอบเพลย์ออฟคู่แข่งขันรวมผลสองนัดนัดแรกนัดที่สองโคลเชสเตอร์ยูไนเต็ด3–20–1 (A)3–1  (H)รอบรองชนะเลิศเชลต์นัมทาวน์3–20–2 (H)3–0 (A)

แมตช์
รายละเอียด

 GK 23จอนนี แม็กซ์เท็ดCB 2 เพียร์ซ สวีนีย์   CB 5 แอรอน มาร์ติน  CB 21ดีน โมซีย์  RWB 11แรนเดลล์ วิลเลียมส์CM 25เจค เทย์เลอร์CM 4 ไนแจ็ล อาต็องกานา   LWB 20เจย์เดน ริชาร์ดสัน   AM 8 นิคกี ลอว์CF 12ไรอัน โบว์แมนCF 18อเล็กซ์ ฟิสเชอร์   ตัวสำรองGK 1 ลูว์อิส วอร์ดDF 15ทอม ปาร์กส์   MF 7 ลี มาร์ตินMF 22แจ็ก สปาร์กส์   MF 24เบรนแนน ดิกเคนสัน   MF 27อาร์ชี คอลลินส์   FW 14นิคกี อาโจเซFW 17แมตต์ เจย์FW 35เบน เซย์มัวร์ผู้จัดการทีม:แมตต์ เทย์เลอร์ GK 25สตีฟ อาร์โนลด์CB 5 ชาร์ลี กูเดCB 6 จอร์แดน เทิร์นบุลล์CB 16สกอตต์ วอร์ตัน  RWB 10นิคกี แอดัมส์   CM 4 อาลัน มัคคอร์แม็ก   CM 8 ไรอัน วัตสัน    LWB 23ไมเคิล แฮร์ริแมนAM 7 แซม ฮอสกินส์CF 19วาไดเน โอลิเวอร์   CF 39คอลลัม มอร์ตัน   ตัวสำรองGK 1 เดวิด คอร์เนลล์DF 3 โจ มาร์ตินMF 14คริส ไลน์สMF 20แมตต์ วอร์เบอร์ตันMF 21เจมส์ โอลายินกา   MF 44พอล แอนเดอร์สัน   MF 45มาร์ก มาร์แชลล์   FW 9 แฮร์รี สมิธ   FW 11แอนดี วิลเลียมส์   ผู้จัดการทีม:คีธ เคิร์เล

ผู้ช่วยผู้ตัดสิน:
George Byrne
Matthew Jones
ผู้ตัดสินที่สี่:
Leigh Doughty
|style="width:60%; vertical-align:top;"|กฏ-กติกา'''
90 นาที
30 นาทีของการต่อเวลาพิเศษในกรณีที่จำเป็น
การดวลลูกโทษ จะถูกนำมาตัดสินในกรณีผลการแข่งขันยังคงเสมอกันอยู่
รายชื่อผู้เล่นสำรอง 9 คน
เปลี่ยนตัวผู้เล่นสำรองได้สูงสุด 5 คน, แต่อนุญาตเปลี่ยนตัวคนที่หกในช่วงต่อเวลาพิเศษ
</onlyinclude>
# ตระกูลนินเท็นโด DS
ตระกูลนินเท็นโด DS  เป็นตระกูลของเครื่องเล่นเกมพกพา ผลิตการเปิดตัวและทำการตลาดโดยนินเทนโด
# อีเอฟแอลลีกวัน เพลย์ออฟ 2020 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2020 นัดชิงชนะเลิศ เป็นแมตช์ฟุตบอลที่จะตัดสินระหว่าง วีคัมบ์วอนเดอเรอส์ และ ออกซ์ฟอร์ดยูไนเต็ด. แมตช์นี้จะลงเล่นกันในวันที่ 13 กรกฎาคม พ.ศ. 2563 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2019–20 (คอเวนทรีซิตี และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายในแชมเปียนชิป. แมตช์นี้จะลงเล่น หลังปิดประตู เพื่อสอดคล้องกับข้อจำกัดในช่วง การระบาดทั่วของโควิด-19 ในสหราชอาณาจักร.

เส้นทางสู่นัดชิงชนะเลิศ

แมตช์
รายละเอียด

 1 Simon Eastwood12Sam Long   4 Rob Dickie (c)5 Elliott Moore3 Josh Ruffels18Mark Sykes6 Alex Rodríguez Gorrín    8 Cameron Brannagan17James Henry   9 Matty Taylor30Marcus Browne   ตัวสำรอง:10Ben Woodburn   13Jack Stevens14Anthony Forde   15John Mousinho19Jamie Mackie20Jamie Hanson23Dan Agyei   26Rob Atkinson28Liam Kelly   ผู้จัดการทีม:Karl Robinson 1 Ryan Allsop19Jack Grimmer5 Anthony Stewart21Darius Charles3 Joe Jacobson7 David Wheeler4 Dominic Gape28Nnamdi Ofoborh   10Matt Bloomfield (c)   25Alex Samuel   23Fred Onyedinma   ตัวสำรอง:2 Sido Jombati8 Alex Pattison   11Scott Kashket16Giles Phillips18Curtis Thompson    20Adebayo Akinfenwa   22Nick Freeman   27Josh Parker31David Stockdaleผู้จัดการทีม:Gareth Ainsworth

หมายเหตุ
# เตเว โกลบู
เตเว โกลบู  หรือเรียกสั้นว่า โกลบู  เดิมชื่อ เรจีโกลบู  เป็นเครือข่ายโทรทัศน์ของบราซิลกลุ่มโกลบูก่อตั้งเมื่อวันที่ 26 เมษายน พ.ศ. 2508 โดยโรแบร์โต้ มารินโญ่ 

เตเว โกลบูเป็นสถานีโทรทัศน์เชิงพาณิชย์ที่ใหญ่ที่สุดในละตินอเมริกา และเป็นสถานีโทรทัศน์เชิงพาณิชย์ที่ใหญ่เป็นอันดับสองของโลกรองจากเอบีซี และเป็นหนึ่งในผู้ผลิตเทเลโนเวลาที่ใหญ่ที่สุดร่วมกับเตเลบิซา เตอูเบ อัซเตกา เตเลมุนโด การาโกล เตเลเฟ เอเรเซเอเน เบเนบิซิออน จีเอ็มเอเน็ตเวิร์ค และเอบีเอส-ซีบีเอ็น ทั้งหมดนี้ทำให้โกลบูโด่งดังในฐานะหนึ่งในเครือข่ายโทรทัศน์ที่สำคัญที่สุดในโลกและกรูปูโกลบูเป็นหนึ่งในกลุ่มสื่อที่ใหญ่ที่สุดhttps://brazil.mom-rsf.org/en/media/detail/outlet/rede-globo/

 รายการที่ออกอากาศ 
 เตเลนูเวลัส 

 ละคร 

 เรียลลิตี้โชว์ 

 รายการช่วงคืน 

 วาไรตี้ทอลค์โชว์ 

 การศึกษา, สิ่งแวดล้อมและสังคม 

 ข่าว 
 โจนัลดาโกลบู
 โจนัลนาเชียนัล
 โจนัลโฮจี
 เรโตรสเปกติวา
 โกลบูรีปอคตา
 แฟนตาซีกู
 โกลบูรูรัล
 แพลนเตาดาโกลบู
 บอมเจียบราซิล
 พราซาเตเว
 บอมเจียพราซา
 ปูฟิสเซาริปอคตา
 ฮอราอึมดานอทิเชีย
 กีฬา 
 อิสปอร์ตี อิสเปตาคูลาร์
 โกลบูอีสปอร์ติ
 ออตูอีสปอร์ตี
 เทศกาล 

 ช่วงภาพยนตร์ 

 โลโก้ 
120x120px120x120px120x120px194x194px121x121px26 เมษายน พ.ศ. 2508 - 25 กันยายน พ.ศ. 250926 กันยายน พ.ศ. 2509 - 30 กันยายน พ.ศ. 25151 ตุลาคม พ.ศ. 2515 - 4 สิงหาคม พ.ศ. 25195 สิงหาคม 2519 - 29 มีนาคม พ.ศ. 255130 มีนาคม พ.ศ. 2551 - ปัจจุปัน
# โนเทล
โยแฮน โซนสไตน์  รู้จักกันดีในนาม โนเทล (N0tail) เป็นผู้เล่นโดตา 2 มืออาชีพชาวเดนมาร์กและกัปตันของทีมโอจี พร้อมกับผู้เล่นคนอื่น ๆ ในทีม เขาได้เล่นใน The International ทั้งหมดสี่ครั้ง และชนะในปี 2018 และ 2019 และยังชนะในอีก 4 การแข่งขันระดับเมเจอร์

 ชีวิตในวัยเด็ก 
โซนสไตน์เกิดและเติบโตในเดนมาร์กโดยผู้ปกครองชาวแฟโร โซนสไตน์เริ่มเล่นวิดีโอเกมเป็นครั้งแรกเมื่อเขาอายุสองขวบ และได้ออกจากโรงเรียนมัธยมต้นเพื่ออุทิศตนเพื่อการกีฬาอย่างเต็มที่

 การแข่งขัน 
 ฮีโรส์ออฟนิวเอิร์ธ 
ขณะมีอายุ 15 ปี โนเทลได้พบกับ Jascha "NoVa" Markuse และ Tal "Fly" Aizik ในเกม พวกเขาจึงตัดสินใจที่จะเริ่มเล่นด้วยกัน ทั้งสามคนกลายเป็นอีกโครงการของ Danijel "StreeT" Remus ผู้จัดการทีมฟานาติก หลังจากการเปลี่ยนแปลงในทีม Heroes of Newerth ของฟานาติกที่มีอยู่แล้ว และประสิทธิภาพของโนเทลและเพื่อนของเขา กลุ่มของเขาได้รวมเข้ากับผู้เล่นฟานาติกดั้งเดิม Henrik "FreshPro" Hansen และ Kalle "Trixi" Saarinen ในไม่ช้าทีมก็เริ่มได้รับชัยชนะในทัวร์นาเมนต์ออนไลน์ได้รับชัยชนะ LAN ครั้งแรกของพวกเขาใน DreamHack Winter 2011 พร้อมกับทีมของเขาโยฮันสามารถคว้าชัยชนะอันดับ 1 ในการแข่งขัน DreamHack สี่รายการติดต่อกัน

 โดตา 2 
เนื่องจากกิจกรรมที่ลดลงในฉากฮีโรส์ออฟนิวเอิร์ธมืออาชีพ จึงตัดสินใจย้ายไปร่วมกับทีมโดตา 2 ยุโรปของฟานาติกร่วมกับ Jascha Markuse, Tal Aizik และ Adrian Kryeziu เมื่อวันที่ 30 มีนาคม 2012 หลังจากเริ่มต้นอย่างยากลำบากกับ DotA แล้ว N0tail และทีมของเขา Fnatic.EU ได้รับรางวัล Thor Open LAN เมื่อวันที่ 9 ธันวาคม 2012 ชนะ No Tidehunter ซึ่งปัจจุบันรู้จักกันในชื่อ Alliance ตั้งแต่ Fnatic.EU ชนะการแข่งขัน LAN พวกเขาส่วนใหญ่ครองฉากมืออาชีพจนถึง The International 2013 ซึ่งพวกเขาได้อันดับ 7-8 หลังจากแพ้ทีม Orange หนึ่งปีต่อมาหลังจากไม่ชนะทัวร์นาเมนต์ระดับ premier เลยและได้อันดับ 13-14 ใน The International 2014 โนเทลประกาศว่าเขาจะออกจากฟานาติกไปกับ Fly เพื่อสร้างทีมซีเครต เชิญ Puppey, s4 และ Kuroky เข้าร่วม หลังจากประสบความสำเร็จในการแข่งขันห้ารายการ Puppey ตัดสินใจที่จะเตะโนเทลเพื่อแทนด้วย Arteezy เพื่อเตรียมการสำหรับ Dota 2 Asia Championships โนเทลจึงตัดสินใจเข้าร่วม Cloud9 แทนที่ Aui 2000 หลังจากจบการแข่งขันที่น่าผิดหวังหลายครั้งและอันดับที่ 9-12 ใน The International 2015 Cloud9 ได้ปล่อยทีม เมื่อวันที่ 28 สิงหาคม 2015 มีการประกาศว่าโนเทลพร้อมกับเพื่อนร่วมทีม Fly ซึ่งถูกเตะจากทีมซีเครต ได้สร้าง (monkey) Business ซึ่งเป็นทีมที่ประกอบไปด้วย Miracle-, MoonMeander, Cr1t-, Fly และ N0tail (monkey) Business ภาพหลังไปเป็น โอจี

แม้จะมีการเริ่มต้นที่ช้าในระหว่างการแข่งขันรอบแบ่งกลุ่มของ The International 2018 แต่โอจีก็จบที่สี่และได้เข้าร่วมการแข่งขันหลัก แม้ว่าเป็นเบี้ยล่างในการแข่งขันโอจี และโซนสไตน์ก้าวเข้าสู่รอบชิงชนะเลิศและชนะการแข่งขันด้วยการเอาชนะ PSG.LGD ในซีรีส์รูปแบบดีที่สุดห้าด้วยคะแนน 3–2 ในปีต่อมาเขาได้รับรางวัล The International 2019 ทำให้เขาและทีมอื่น ๆ เป็นผู้ชนะซ้ำประจำคนแรกของ The International
# ทหารราบเบา
ทหารราบเบา  เป็นชื่อเรียกทหารราบบางประเภทตั้งแต่อดีต ตรงแบบเป็นทหารที่มียุทธภัณฑ์หรืออาวุธเบากว่า หรือเคลื่อนที่ได้มากกว่า หรือมีการทำหน้าที่ที่ยืดหยุ่นกว่าทหารราบประเภทอื่น เช่น ทหารราบหนักหรือทหารราบแนวเส้น (line infantry) ในอดีตมักใช้ทหารราบเบาเป็นพลสอดแนม ทหารตีโฉบฉวย และพลรบปะทะ คือ ทหารที่ต่อสู้ในรูปขบวนอย่างหลวมหน้ากองทัพหลักเพื่อก่อกวน ถ่วงเวลา ขัดขวางเส้นทางกำลังบำรุง และโดยทั่วไป "ตัดกำลัง" ข้าศึกก่อนการยุทธ์หลัก หลังสงครามโลกครั้งที่สอง คำว่า "ทหารราบเบา" เปลี่ยนแปลงไปหมายถึงหน่วยที่วางกำลังอย่างรวดเร็ว (รวมทั้งหน่วยคอมมานโดและหน่วยส่งทางอากาศ) ซึ่งเน้นความเร็วและความคล่องตัวเป็นพิเศษมากกว่าเกราะและอำนาจการยิง
# อันเดรย์ ตูโปเลฟ
อันเดรย์ นิคาลาเยียวิช ตูปาเลียฟ(รัสเซีย: Андрей Николаевич Туполев; 10 พฤศจิกายน พ.ศ. 2431 – 23 ธันวาคม พ.ศ. 2515)เป็นวิศวกรการบินและอวกาศของสหภาพโซเวียต เป็นผู้ก่อตั้งรัฐวิสาหกิจตูปาเลียฟในปีพ.ศ. 2465 ซึ่งเป็นหนึ่งในรัฐวิสาหกิจของสหภาพโซเวียตที่ออกแบบเครื่องบินมากกว่า100รุ่น ทั้งเครื่องบินพาณิชย์และเครื่องบินรบ ตูปาเลียฟได้รับเหรียญวีรบุรุษแห่งแรงงานสังคมนิยม3ครั้ง(ซึ่งเป็นจำนวนสูงสุดที่สามารถรับได้) เหรียญอิสริยาภรณ์เลนิน8ครั้ง เหรียญอิสริยาภรณ์ธงแดงแห่งแรงงาน1ครั้ง นอกจากนี้ ตูปาเลียฟยังได้รับรางวัลอันทรงเกียรติจากต่างประเทศทั้งสหราชอาณาจักรและสหรัฐอเมริการวมถึงมีการเปลี่ยนชื่อสนามบินนานาชาติวนูคาวาในแคว้นมอสโกเพื่อเป็นเกียรติแก่เขาในปีพ.ศ. 2561

 ประวัติ 
อันเดรย์ ตูปาเลียฟเกิดในหมู่บ้านใกล้เมืองคิมรีในเขตปกครองตเวียร์ จักรวรรดิรัสเซีย เป็นบุตรคนที่6จากทั้งหมด7คน บิดาของเขาเป็นชาวคอสแซคในไซบีเรียและเข้าศึกษาด้านกฎหมายในมหาวิทยาลัยเซนต์ปีเตอร์สเบิร์กแต่ถูกไล่ออกหลังจากมีส่วนพัวพันกับนักปฏิวัติในการลอบปลงพระชนม์จักรพรรดิอลิกซานเดอร์ที่ 2 ตูปาเลียฟได้รับการศึกษาที่บ้านและศึกษาระดับมัธยมในเมืองตเวียร์ จนได้ศึกษาต่อที่วิทยาลัยเทคนิคมอสโก ในปี พ.ศ. 2452 อันเดรย์ ตูปาเลียฟได้ศึกษาเรื่องอากาศพลศาสตร์กับนิคาไล จูคอฟสกี นักวิทยาศาสตร์และวิศวกรชาวรัสเซีย ในปี พ.ศ. 2453 ตูปาเลียฟกับเพื่อนร่วมชั้นเรียนได้สร้างและทดลองเครื่องร่อน รวมไปถึงการสร้างอุโมงค์ลมอันเป็นแนวทางการปฏิบัติการของห้องวิจัยอีกด้วย แต่ในปี พ.ศ. 2454 เขาถูกกล่าวหาว่ามีส่วนพัวพันกับการปฏิวัติและการทำลายวรรณกรรมอันดีงามของรัสเซียจนนำไปสู่การถูกจับกุม ต่อมาถูกปล่อยตัวและไปอยู่อาศัยกับครอบครัว ในปี พ.ศ. 2457 ซึ่งเกิดสงครามโลกครั้งที่ 1  ตูปาเลียฟได้รับอนุญาตให้กลับไปเรียนต่ออีกครั้งจนจบการศึกษาในปี พ.ศ. 2461 และได้รับรางวัลวิสวกรรมเครื่องกลดีเด่นจากวิทยานิพนธ์เกี่ยวกับการพัฒนาเครื่องบินทะเล ช่วงเวลาที่เขาเรียนอยู่นั้น เกิดเหตุการณ์ปฏิวัติรัสเซียในปี พ.ศ. 2460 ต่อมาในปี พ.ศ. 2463 วิทยาลัยราชเทคนิคมอสโกถูกเปลี่ยนชื่อเป็นวิทยาลัยเทคเนิคขั้นสูงมอสโกและตูปาเลียฟได้เริ่มสอนการคำนวณอากาศพลศาสตร์เบื้องต้น

 บทบาทการทำงานและสงครามโลกครั้งที่สอง 
ในปี พ.ศ. 2472 ตูปาเลียฟเป็นผู้บริหารสถาบันอากาศพลศาสตร์มอสโก และเขาได้ออกแบบเครื่องบินทิ้งระเบิด TB-1 ซึ่งเป็นหนึ่งในเครื่องบินที่ทันทันสมัยที่สุดในขณะนั้น 
 หลังสงคราม 

 สูงสุดสู่สามัญ 

 ชีวิตส่วนบุคคล